**Valgustaja kutsegrupp**

|  |  |  |
| --- | --- | --- |
| **Valgustaja, tase 4** | **Valgusmeister, tase 6** | |
| **A-osa** | **A-osa** | |
| **A.1. Töö kirjeldus** | **A.1. Töö kirjeldus** | |
| Valgustaja töö eesmärk on sündmuse nähtavaks tegemine. Valgustaja vastutab nii loominguliselt kui tehniliselt siseinterjööri ja välivõtete valgusefektide saavutamise eest läbi valguse paigutuse, tugevuse ning värvilahenduste. Ta teeb koostööd lavastaja/režissööri, valguskujundaja, operaatori ja kunstnikuga. Valgustaja orienteerub valgustuse iseärasustes ja väljendusvahendites. Ta leiab sobiva tehnoloogilise lahenduse, kasutades erinevaid seadmeid ning arvestades looduslikke ja tehnilisi tingimusi. Valgustaja on võimeline lahendama mittestandardseid olukordi ja looma positiivse suhtluskeskkonna. Ta võib töötada kollektiivi liikmena ja/või vabakutselise loovisikuna. Vajalik on pidev enesetäiendamine.  Tööaeg sõltub proovide ja etenduste/sündmuste ajast, töötatakse ka õhtuti/öösiti ja nädalavahetustel. Töö võib toimuda nii siseruumis kui vabas õhus ja on vahelduva iseloomuga. Töö on kõrgendatud ohuga (nt töötamine kõrgustes, raskuste tõstmine), võib esineda kokkupuudet tervistkahjustavate faktoritega (nt tolm, müra, alavalgustatud keskkond). Vastavalt tööülesandele võib esineda sundasendis töötamist. Takistuseks valgustajana töötamisel võivad olla nägemis- ja/või kuulmisvaegused, piiranguid tööülesannete täitmiseks võib seada epilepsia põdemine. Töövahendid on valgusaparatuur, valguspult ja arvuti.  Kutsealal tegutseb ka valgusmeister, tase 6, kes teeb lisaks valgustaja tööle tootja ettenähtud perioodilist valgustehnika hooldust ja juhendab selle tegemist, tunneb sündmuse stsenaariumit ning valgustehnilisi vajadusi, juhendab sündmuse valgustehnilist montaaži ja suunamist ning töötab valguspuldiga, mängib maha sündmuse eelprogrammeeritud valguspartituuri. Valgusmeister saab spetsialiseeruda valguskujundajaks, kes töötab välja sündmuse valguskujundamise kontseptsiooni ja loob valgusrežii. | Valgusmeistri töö eesmärk on sündmuse nähtavaks tegemine ning vastava optimaalse lahenduse leidmine valgusrežii kvaliteetseks esitamiseks ja salvestamiseks. Tema töö on valgusrežii salvestamine ja töötlemine. Valgusmeister vastutab nii loominguliselt kui tehniliselt siseinterjööri ja välivõtete valgusefektide saavutamise eest läbi valgustehnika paigutuse, valgustugevuse ja värvilahenduste. Ta teeb koostööd lavastaja, valguskujundaja (teater), operaatori, režissööri ja kunstnikuga (film ja televisioon). Valgusmeister orienteerub valguse iseärasustes ja väljendusvahendites. Ta leiab sobiva tehnoloogilise lahenduse, kasutades erinevaid seadmeid ning arvestades looduslikke ja tehnilisi tingimusi. Valgusmeister on võimeline lahendama mittestandardseid olukordi. Ta võib töötada kollektiivi liikmena ja/või vabakutselise loovisikuna. Vajalik on pidev enesetäiendamine.  Valgusmeister saab spetsialiseeruda valguskujundajaks, kes töötab välja sündmuse valguskujundamise kontseptsiooni ja loob valgusrežii.  Tööaeg sõltub proovide ja etenduste/sündmuste ajast, töötatakse ka õhtuti/öösiti ja nädalavahetustel. Töö võib toimuda nii siseruumis kui vabas õhus ja on vahelduva iseloomuga. Töö on kõrgendatud ohuga (nt töötamine kõrgustes, raskuste tõstmine), võib esineda kokkupuudet tervistkahjustavate faktoritega (nt tolm, müra, alavalgustatud keskkond). Vastavalt tööülesandele võib esineda sundasendis töötamist. Takistuseks valgusmeistrina töötamisel võivad olla nägemis- ja/või kuulmisvaegused, piiranguid tööülesannete täitmiseks võib seada epilepsia põdemine. Töövahendid on valgusaparatuur, valguspult ja arvuti.  Lisaks valgusmeistrile tegutseb kutsealal ka valgustaja, tase 4, kes teeb vajadusel lihtsamaid hooldusi (nt lambivahetus, aegunud värvifiltrite vahetus), monteerib/demonteerib valgustehnikat vastavalt etteantud joonistele ning töötab artisti jälgiva valgustehnikaga. | |
| **A.2. Tööosad** | **A.2. Tööosad** | |
| A.2.1. Valgustehnika paigaldamine, säilitamine ja hooldamine  A.2.2. Sündmuse teenindamine | **Kohustuslikud tööosad**  A.2.1. Valgustustehnika planeerimine  A.2.2. Töötamine valguspuldiga  A.2.3. Valgustehnika paigaldamine, säilitamine ja hooldamine  A.2.4. Sündmuse teenindamine | |
|  | **Spetsialiseerumisega seotud tööosa** | |
|  | Valguskujundus  A.2.5. Valgusrežii loomine | |
| **A.3. Kutsealane ettevalmistus** | **A.3. Kutsealane ettevalmistus** | |
| Valgustajaks saab õppeasutuses õppides või kutsealal töötades ja end täiendades. | Valgustusmeistriks saab õppida õppeasutuses või kutsealal töötades ja end täiendades. | |
| **A.4. Enamlevinud ametinimetused** | **A.4. Enamlevinud ametinimetused** | |
| Valgustaja | Valgusalajuht, valguskujundaja, valguspuldioperaator, valgusmeister | |
| **A.5. Regulatsioonid kutsealal tegutsemiseks** | **A.5. Regulatsioonid kutsealal tegutsemiseks** | |
| Regulatsioon puudub. | Regulatsioon puudub. | |
| **A.6. Tulevikuoskused** | **A.6. Tulevikuoskused** | |
| Teave oskuste ja trendide kohta, mille tähtsus valdkonnas kasvab.  Säilenõtkus, sotsiaalsed oskused | Teave oskuste ja trendide kohta, mille tähtsus valdkonnas kasvab.  Säilenõtkus, sotsiaalsed oskused, erialased digioskused | |
| **Ettepanekud A-osa kohta** | **Ettepanekud A-osa kohta** | |
| **B-osa** | **B-osa** | |
| **B.1. Kutse struktuur** | **B.1. Kutse struktuur** | |
| Valgustaja, tase 4 kutse moodustub üldoskustest ning kohustuslikest ja kutset läbivatest kompetentsidest. Kutse taotlemisel on nõutud nende kõigi tõendamine. | Valgusmeister, tase 6 kutse moodustub üldoskustest, kohustuslikest ja kutset läbivatest kompetentsidest ning spetsialiseerumisega seotud kompetentsist.  Kutse taotlemisel on nõutud üldoskuste (B.2), kohustuslike kompetentside B.3.1–B.3.4 ja kutset läbiva kompetentsi B.3.6 tõendamine.  Spetsialiseerumisel valguskujundajaks tuleb lisaks tõendada kompetents B.3.5. | |
| **Kvalifikatsiooninõuded kutse taotlemisel** | **Kvalifikatsiooninõuded kutse taotlemisel** | |
| **Nõuded kutse taotlemisel**  Töömaailma taotlejale  1. Soovitavalt keskharidus  2. Läbitud erialane täienduskoolitus  3. Kompetentside kujunemiseks vajalik töökogemus (soovitavalt vähemalt 3 aastat)  Kutseõppe lõpetajale  Läbitud täies mahus vastava eriala tasemeõppe õppekava ja omandatud õppekavas kirjeldatud kvalifikatsioonile vastavad õpiväljundid  Kutse andmise korraldus, sealhulgas kutset taotleva isiku esitatavad dokumendid ning kutse taotleja kutsealase kompetentsuse hindamise viis ja vormid, on reguleeritud etenduskunstide tugiteenuste kutseala kutsete kutse andmise korras. | **Nõuded kutse taotlemisel**  Töömaailma taotlejale  1. Soovitavalt kõrgharidus  2. Läbitud erialane täienduskoolitus  3. Kompetentside kujunemiseks vajalik töökogemus  Kutse andmise korraldus, sealhulgas kutset taotleva isiku esitatavad dokumendid ning kutse taotleja kutsealase kompetentsuse hindamise viis ja vormid, on reguleeritud etenduskunstide tugiteenuste kutseala kutsete kutse andmise korras. | |
| **B.2. Üldoskused** | **B.2. Üldoskused** | |
| Enesejuhtimisoskused   1. Arendab oma tööalaseid teadmisi ja oskusi. Kasutab ära arengu- ja koolitusvõimalused. 2. Töötab hästi situatsioonides, mis nõuavad avatust uute ideede ja kogemuste suhtes. Läheneb olukordade ja probleemide lahendamisele innovaatiliselt ja loovalt. Talub ebamääraseid olukordi ja situatsioone ning oskab ära kasutada neist tulenevaid positiivseid võimalusi. 3. Reageerib ootamatutele olukordadele adekvaatselt. Reageerib muutustele ja kohaneb nendega hästi. 4. Analüüsib ebaõnnestumisi ja oskab eksimustest õppida. Suhtub kriitikasse mõistvalt ja suudab sellest õppida. 5. Arvestab protsesside ja tegevuste finantsilist poolt. 6. On täpne ja kasutab ressursse (nt aeg, töövahendid) efektiivselt ning peab kinni kellaaegadest ja tähtaegadest. 7. Järgib oma töös kutsealaga seonduvaid õigusakte ja regulatsioone, nt organisatsiooni töökorralduse reegleid, ametijuhendit, organisatsiooni head tava. 8. Järgib oma töös tuleohutuse ja elektriohutuse eeskirju ning ohutus- ja turvanõudeid, kasutab isiku- ja töökaitsevahendeid. Hindab töökeskkonna võimalikke riske (nt välistingimustes, valgustamisel libedal pinnasel, kõrguses). Järgib valgustehnika eripäraseid ohutusnõudeid (nt valgustustehnika kinnitamine, valgustustehnika kaal ja konstruktsioon ning aluste stabiilsus). Probleemide ilmnemisel teavitab koheselt vahetut juhti.   Lävimisoskused   1. Kasutab eesti keelt keeleseaduses nõutud tasemel. 2. Kasutab oma valdkonnas vajalikke kokkulepitud oskuskeele mõisteid ja termineid. 3. Kasutab inglise keelt tasemel B1 (vt lisa 1 − keelte oskustasemete kirjeldused), sh ingliskeelset valdkonna terminoloogiat. 4. Kasutab arvutit infotöötluse, kommunikatsiooni, ohutuse ja probleemilahenduse jaoks iseseisva kasutaja tasemel ning sisuloome jaoks algtasemel (vt lisa 2 – digipädevuste enesehindamisskaala). 5. Teeb eesmärgi saavutamiseks või ülesande lahendamiseks tõhusat koostööd, täites oma rolli meeskonnas ning käitudes usaldusväärselt ja koostööd soodustavalt. 6. Küsib abi kolleegilt, kui tunneb, et oma teadmistest, oskustest või võimalustest ei piisa. | Enesejuhtimisoskused   1. Arendab oma tööalaseid teadmisi ja oskusi. Hoiab end kursis erialase terminoloogiaga ja tehnoloogiliste uuendustega, jagab oma teadmisi kolleegidega. Kasutab ära arengu- ja koolitusvõimalused. 2. Töötab hästi situatsioonides, mis nõuavad avatust uute ideede ja kogemuste suhtes. Läheneb olukordade ja probleemide lahendamisele innovaatiliselt ja loovalt. 3. Reageerib ootamatutele olukordadele adekvaatselt. Reageerib muutustele ja kohaneb nendega hästi. 4. Analüüsib ebaõnnestumisi ja oskab eksimustest õppida. 5. Eristab fakte hinnangutest, suhtub saadud tagasisidesse rahulikult ning võimaluse korral arvestab tagasisidega edasises tegevuses. 6. Säilitab keerulistes või ohtlikes oludes töötades (nt kõrgustes, külmas, kuumas, pimedas, tolmuses, märjas, ebastabiilses, mürarikkas vmt keskkonnas) rahu, enesekontrolli, keskendumisvõime ja tulemuslikkuse. 7. Peab kinni kellaaegadest ja tähtaegadest ning kasutab ressursse (nt aeg, töövahendid) efektiivselt. Planeerib ette tegevusi ja projekte ning arvestab võimalike muutustega. 8. Arvestab protsesside ja tegevuste finantsilist poolt. Määrab kindlaks tegevuse või projekti elluviimise jaoks vajalike ressursside mahu (tööjõud, materjalid jm) ning kõrvutab seda seatud eesmärgiga, et selgitada välja ressursside piisavus ja eesmärgi teostatavus. 9. Järgib oma töös kutsealaga seonduvaid õigusakte ja regulatsioone, nt organisatsiooni töökorralduse reegleid, ametijuhendit, organisatsiooni head tava, eetilisi tõekspidamisi. 10. Järgib oma töös tuleohutuse ja elektriohutuse eeskirju ning ohutus- ja turvanõudeid, kasutab isiku- ja töökaitsevahendeid. Hindab töökeskkonna võimalikke riske (nt välistingimustes, valgustamisel libedal pinnasel, kõrguses). Järgib valgustehnika eripäraseid ohutusnõudeid (nt valgustustehnika kinnitamine, valgustustehnika kaal ja konstruktsioon ning aluste stabiilsus).   Lävimisoskused   1. Kasutab eesti keelt keeleseaduses nõutud tasemel. 2. Kasutab oma valdkonnas vajalikke kokkulepitud oskuskeele mõisteid ja termineid. 3. Kasutab inglise keelt tasemel B1 (vt lisa 1 − keelte oskustasemete kirjeldused), sh ingliskeelset valdkonna terminoloogiat. 4. Kasutab arvutit infotöötluse, kommunikatsiooni, ohutuse ja probleemilahenduse jaoks iseseisva kasutaja tasemel ning sisuloome jaoks algtasemel (vt lisa 2 – digipädevuste enesehindamisskaala). 5. Väljendab end korrektselt, viisakalt ja arusaadavalt. | |
| **Kohustuslikud kompetentsid** | **Kohustuslikud kompetentsid** | |
|  | **B.3.1. Valgustustehnika planeerimine** | |
|  | Tegevusnäitajad   1. Koostab tehnika riputusplaani, arvestades seadmete mehhaanilisi koormusi, kandevõimet ja jagunemist riputus-/toetuspunktide vahel. 2. Koostab optimaalse kaabelduse plaani (energiajaotusplaan), arvestades seadmete energiavõimsuste tarbimist ning lähtudes olemasolevatest energiaressurssidest. Vajadusel muudab valgusrežiid/pilti, säilitades võimalikult täpselt sündmusele loodud valgusrežii plaani. 3. Koostab optimaalse signaalijaotusplaani (sh konverterid ja signaalijagajad), lähtudes vajalikust kanalite arvust. 4. Koostab sündmuse valgustamiseks vajalike seadmete loetelu. 5. Kasutab oma töös joonestamistarkvara. | |
|  | **B.3.2. Töötamine valguspuldiga** | |
|  | Tegevusnäitajad   1. Sünkroniseerib valguspuldi ja seadmed. 2. Sisestab valguspildid valguspulti, vajadusel töötleb neid. 3. Taasesitab valgusrežii, lähtudes kokkulepitud kontseptsioonist. | |
| **B.3.1. Valgustehnika paigaldamine, säilitamine ja hooldamine** | **B.3.3. Valgustehnika paigaldamine, säilitamine ja hooldamine** | |
| Tegevusnäitajad   1. Paigaldab seadmed vastavalt joonistele (paigutusplaan, signaali jaotusplaan ja energia jaotusplaan) ning arvestades ohutusnõudeid (nt ettenähtud turvatrossid, riputuskonksud). 2. Suunab seadmed vastavalt suunanimekirjale/-plaanile ja valguskujundaja juhendamisele. 3. Säilitab seadmed selleks ettenähtud kohas ja viisil (nt transportkastid, ladu), arvestades ohutusnõudeid ja tootja nõudeid. 4. Hooldab seadmeid, lähtudes seadme tootja nõuetest ja asutuses kehtestatud hooldusjuhendist. 5. Tagab seadmete turvalise pakendamise seadmete transportimiseks, lähtudes juhenditest, ohutus- ja tootja nõuetest. | Tegevusnäitajad   1. Juhendab seadmete paigaldamist, vajadusel paigaldab seadmed vastavalt joonistele (paigutusplaan, signaali jaotusplaan ja energia jaotusplaan) ning arvestades ohutusnõudeid (nt ettenähtud turvatrossid, riputuskonksud). Veendub seadmete töökorras olekus. 2. Juhendab seadmete suunamist, vajadusel suunab seadmed vastavalt suunanimekirjale/-plaanile ja valguskujundaja juhendamisele. 3. Juhendab ja kontrollib seadmete säilitamist, vajadusel säilitab seadmed selleks ettenähtud kohas ja viisil (nt transportkastid, ladu), arvestades ohutusnõudeid ja tootja nõudeid. 4. Juhendab ja kontrollib seadmete hooldamist, vastutab seadmete korrektse ja õige hooldamise, sh tarkvara uuendamise eest (nt tootja nõuded, asutuses kehtestatud hooldusjuhend). 5. Tagab seadmete turvalise pakendamise seadmete transportimiseks, lähtudes juhenditest, ohutus- ja tootja nõuetest, vajadusel juhendab pakendamist. | |
| **B.3.2. Sündmuse teenindamine** | **B.3.4.** **Sündmuse teenindamine** | |
| Tegevusnäitajad   1. Kõrvaldab sündmuse ajal tekkinud pisirikked vastavalt oma pädevusele. 2. Kasutab sündmuse jooksul jälgimisprožektorit, lähtudes sündmuse kontseptsioonist. 3. Paigutab seadmed sündmuse ajal ümber, lähtudes kontseptsioonist ja paigutusplaanist. 4. Kasutab vajadusel sündmuse ajal eriefektide seadmeid (nt tossumasin, mullimasin, vahumasin), lähtudes kasutusjuhenditest. | Tegevusnäitajad   1. Hindab rikke kõrvaldamise vajadust, vajadusel ja võimalusel kõrvaldab sündmuse ajal tekkinud rikked. 2. Kasutab sündmuse jooksul jälgimisprožektorit, lähtudes sündmuse kontseptsioonist. 3. Paigutab seadmed sündmuse ajal ümber, lähtudes kontseptsioonist ja paigutusplaanist. 4. Kasutab vajadusel sündmuse ajal eriefektide seadmeid (nt tossumasin, mullimasin, vahumasin), lähtudes kasutusjuhenditest. 5. Leiab sündmuse ajal tekkinud valgustust puudutavatele probleemidele lahenduse. | |
|  | **Spetsialiseerumisega seotud kompetents** | |
|  | **Valguskujundus** | |
|  | **B.3.5. Valgusrežii loomine** | |
|  | Tegevusnäitajad   1. Tutvub sündmuse sisu ja eesmärgiga. 2. Osaleb lavastusmeeskonna liikmena aktiivselt sündmuse kontseptsiooni väljatöötamises. 3. Valib valgustehnilised vahendid, lähtudes sündmuse sisust, koostab paigutusplaani. 4. Koostab valgusrežii/pildid, lähtudes lavastusmeeskonna kokkulepitud kontseptsioonist, ja salvestab selle, lähtudes sündmuse stsenaariumist. 5. Vormistab valgustusrežii/pildi dokumentatsiooni − mõõtkava arvestav paigutusplaan, suunanimekiri/-plaan, valguspiltide nimekiri selgitavate märgetega. | |
| **Kutset läbivad kompetentsid** | **Kutset läbivad kompetentsid** | |
| **B.3.3. Kutset läbiv kompetents** | **B.3.6 Kutset läbiv kompetents** | EKR 4 |
| 1. Kasutab üldist paigaldustehnikat, elektriala tarvikuid, materjale ja tööriistu paigaldustöödel. | 1. Kasutab üldist paigaldustehnikat, elektriala tarvikuid, materjale ja tööriistu paigaldustöödel. | |
| Teadmised  Elektrotehnika ja füüsika keskhariduse tasemel | Teadmised  Elektrotehnika ja füüsika keskhariduse tasemel | |
| **Ettepanekud B-osa kohta** | **Ettepanekud B-osa kohta** | |
| **C-osa** | **C-osa** | |
| **Kutsestandardi koostajad**  Kalle Karindi – Focus Point Systems OÜ  Olev Luhaäär – E&T OÜ  Andres Sarv – SA Teater Vanemuine  Margus Vaigur – SA Endla Teater  Viide Ametite Klassifikaatorile (ISCO 08): 3521 Audiovisuaal- ja ringhäälingutehnikud  Kutse nimetus inglise keeles: *Lighting technician; Gaffer*  **Lisad**  Lisa 1. Keelte oskustasemete kirjeldused  Lisa 2. Digipädevuste enesehindamisskaala | **Kutsestandardi koostajad**  Kalle Karindi – Focus Point Systems OÜ  Olev Luhaäär – E&T OÜ  Andres Sarv – SA Teater Vanemuine  Margus Vaigur – SA Endla Teater  Viide Ametite Klassifikaatorile (ISCO 08): 2654 Filmi-, teatri- jms lavastajad ja -produtsendid  Valgusmeistri kutse nimetus inglise keeles: *Senior lighting technician*  Valgusmeister, tase 6 spetsialiseerumine: Valguskujundus  Nimetus kutsetunnistusel: Valguskujundaja, tase 6  Valguskujundaja kutse nimetus inglise keeles: *Lighting Designer*  **Lisad**  Lisa 1. Keelte oskustasemete kirjeldused  Lisa 2. Digipädevuste enesehindamisskaala | |